
UZNESENIE VLÁDY SLOVENSKEJ REPUBLIKY

č. 525
z 22. októbra 2014
k návrhu na úhradu výdavkov súvisiacich so záchrannými prácami počas mimoriadnej situácie na územiach územných obvodov okresných úradov Piešťany, Kežmarok, Tvrdošín, Námestovo, Poprad, Trnava, Galanta a dotáciu na dokončenie mostného objektu v obci Bukovce – okres Stropkov
	Číslo materiálu:
	38060/2014

	Predkladateľ:
	podpredseda vlády a minister vnútra


Vláda

A. schvaľuje

A.1. návrh na uvoľnenie finančných prostriedkov z kapitoly Všeobecná pokladničná správa na úhradu výdavkov súvisiacich so záchrannými prácami počas mimoriadnej situácie na územiach územných obvodov okresných úradov Piešťany, Kežmarok, Tvrdošín, Námestovo, Poprad, Trnava, Galanta a dotáciu na dokončenie mostného objektu v obci Bukovce – okres Stropkov; 
B. ukladá

podpredsedovi vlády a ministrovi financií  

B.1. uvoľniť z kapitoly Všeobecná pokladničná správa finančné prostriedky v sume 128 355,59 eur do kapitoly Ministerstva vnútra SR podľa bodu A.1. tohto uznesenia na úhradu výdavkov súvisiacich so záchrannými prácami počas mimoriadnej situácie na územiach územných obvodov okresných úradov Piešťany, Kežmarok, Tvrdošín, Námestovo, Poprad, Trnava a Galanta
do 29. októbra 2014 

B.2. uvoľniť v zmysle § 3 Výnosu Ministerstva financií SR č. 26825/2005 – 441 o poskytovaní dotácií v pôsobnosti Ministerstva financií SR z kapitoly Všeobecná pokladničná správa finančné prostriedky vo výške 192 000,00 eur pre obec Bukovce, okres Stropkov na dokončenie mostného objektu

do 29. októbra 2014 

podpredsedovi vlády a ministrovi vnútra 

B.3. zabezpečiť presun finančných prostriedkov uvoľnených podľa bodu B.1. tohto uznesenia na úhradu výdavkov súvisiacich so záchrannými prácami počas mimoriadnej situácie na územiach územných obvodov okresných úradov Piešťany, Kežmarok, Tvrdošín, Námestovo, Poprad, Trnava, Galanta dotknutým subjektom
do 5. novembra 2014. 
Vykonajú:
podpredseda vlády a minister financií 

